Emmanuel Macron, Vladimir Putin şi Mario Draghi au discutat despre criza din Afganistan.
Preşedintele Franţei, Emmanuel Macron, a discutat cu Vladimir Putin şi Mario Draghi. Discuţiile prin telefon au avut loc în contextul unei reuniuni a miniştrilor de Externe din G7 pe tema situaţiei din Afganistan.
Preşedintele Franţei, Emmanuel Macron, a discutat, joi, cu omologul său din Rusia, Vladimir Putin, şi cu premierul Italiei, Mario Draghi, despre conflictul din Afganistan, pledând pentru identificarea modalităţilor de facilitare a evacuărilor şi de oferire a asistenţei umanitare.Discuţiile prin telefon au avut loc în contextul unei reuniuni a miniştrilor de Externe din Grupul ţărilor puternic industrializate (G7) pe tema situaţiei din Afganistan.Emmanuel Macron şi Vladimir Putin au evidenţiat necesitatea garantării securităţii civililor. "Discuţia s-a concentrat pe situaţia din Afganistan. Vladimir Putin şi Emmanuel Macron au evidenţiat importanţa evitării unei catastrofe umanitare şi garantării securităţii populaţiei. Au evidenţiat şi necesitatea continuării combaterii terorismului şi a traficului de droguri", a comunicat Kremlinul, potrivit agenţiei Tass. De asemenea, Vladimir Putin şi Emmanuel Macron au discutat şi despre crizele din Nagorno-Karabah, Ucraina şi Iran.Într-o conversaţie separată, "Vladimir Putin şi Mario Draghi au cerut intensificarea eforturilor internaţionale, mai ales în cadrul organizaţiei Grupului statelor emergene G20, prezidată de Italia, pentru restabilirea păcii şi stabilităţii în Afganistan", precizează Preşedinţia Rusiei.